
Bismillah, Es-selamu alejkum ve rahmetullahi ve berekatuhu! Draga braćo imam jedno pitanje koje bih volio da razjasnim, a radi se o rodbinskim vezama po mlijeku. Ako dvije žene (koje nisu udate za istog muža) imaju po jednog sina, i ako ih podoje međusobno, njih dvojica postaju braća po mlijeku. Interesuje me šta je onda sa kćerkama od jedne ili od obje žene koje se rode poslije i u kojoj su one vezi sa onim dječakom od druge žene? Tj., ako se jednom od tih dječaka rodi sestra, da li je i njoj onaj drugi dječak brat po mlijeku ili nije? A samim tim da li je ona njemu dozvoljena za ***[brak](https://pitajucene.com/search/Brak/questions/ "Pretraži pitanja o braku")***? Isto važi i za slijedeću mušku djecu; da li je onaj stariji dječak od druge majke i njima brat ili nije? Da vas Allah nagradi.


* 
* 
* 
* 
* 
* 
* 

 
Rodbinske veze po majčinom mlijeku ?

Kada žena podoji nečije dijete sva njena djeca, postaju braća i sestra tom dijetetu, zbog toga što ih veže isto mlijeko, tj. i jedni i drugi su dojili istu osobu. Braća i sestre od žene koja je dojila dijete, postaju daidže i tetke tom djetetu, braća i sestre od njenog muža postaju amidže i tetke djetetu, dojiljini majka i babo mu postaju djed i nana. Na osnovu toga, ako se dojenje dogodi sa obje strane, tj. ako se dvije žene dogovore da svaka od njih podoji dijete druge, sva njihova djeca postaju braćom i sestrama. Zabranjeno im je da se međusobno uzimaju, udaju i žene. Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


